મીડિયા સામે તેમણે કહેલી બાબતોમાં મુખ્ય આક્ષેપ એ હતો કે ક્યો કેસ કઈ બેન્ચ ચલાવશે તે નક્કી કરવાનો અધિકાર ભલે મુખ્ય ન્યાયાધીશનો હોય, પરંતુ છેલ્લા કેટલાંક સમય દરમિયાન રાષ્ટ્રહિત પર દૂરગામી અસરકર્તા કેટલાંક મહત્વના કેસની ફાળવણી ન્યાયસંગત પ્રણાલી મુજબ કરવામાં નથી આવી અને કેટલાંક કેસ પસંદગીપૂર્વક જુનિયર હોય તેવા ન્યાયાધીશોને ફાળવવાનો ચીફ જસ્ટિસનો અભિગમ સંદેહાત્મક છે તથા સુપ્રીમકોર્ટ જેવી સર્વોચ્ચ સંસ્થાની છબીને નુકસાનકર્તા છે.